Даследаванні праводзіліся міжнароднай групай навукоўцаў пад кіраўніцтвам д-ра Клаўдзіі Вашэр (Dr Claudia Wascher) з Anglia Ruskin University на даследчай базе імя Конрада Лорэнца, якая належыць Венскаму ўніверсітэту (Аўстрыя). Там на 25 дзікіх шэрых гусей (Anser anser) са зграі прыкладна ў 170 птушак былі прымацаваныя мініатурныя датчыкі-перадатчыкі, якія перадавалі тэмпературу цела і хуткасць сэрцабіення гусей на працягу 18 месяцаў. Апошні паказчык быў абраны як адзін з некалькіх, які адлюстроўвае агульны ўзровень метабалізму птушак.